Nanchi mwi Bena Kilishitu Nyi?
Ee. Twi bena Kilishitu na mambo a bino bishinka byalondelapo:
Twibikako kulondela byubilo bya kwa Yesu Kilishitu ne byo afunjishanga.
—1 Petelo 2:21.
Twaitabila kuba’mba mwi Yesu mo monkatu mukeshila lupulukilo,“
kechi lukeshilapo mu muntu mukwabo ne, kabiji kafwako jizhina jikwabo pano pa ntanda Lesa jo asalulula mu bantu ja kwitupulushishamo ne.”
—Byubilo 4:12.
Inge bantu baikala ke Bakamonyi ba kwa Yehoba, babatizhiwa mu jizhina ja kwa Yesu.
—Mateo 28: 18, 19.
Tulomba kupichila mu jizhina ja Yesu.
—Yoano 15:16.
Twaitabila kuba’mba Yesu ye Mutwe, nangwa’mba yeye bapa lūsa pa mwanamulume yense.
—1 Kolinda 11:3.
Nangwa byonkabyo, twapusanako na bupopweshi bukwabo butelwa mba bwa bena Kilishitu. Kya kumwenako, twaitabila kuba’mba Baibolo ifunjisha’mba Yesu Mwana Lesa, kechi ambauji mu Balesa basatu ne. (Mako 12:29) Twaitabila’mba mweo ufwa, kabiji kafwako Binembelo byamba’mba Lesa uyanjisha bantu mu mujilo wa helo myaka ne myaka ne, nangwa’mba aba batangijila bupopweshi bafwainwa kwibapa mazhina a mushingi a kwibalengela kumweka nobe banema kukila bakwabo ne.
bem_Latn bem_Latn bem_Latn lua_Latn bem_Latn bem_Latn bem_Latn bem_Latn ayr_Latn cjk_Latn cjk_Latn bem_Latn kmb_Latn bem_Latn